Þrátt fyrir litla úrkomu og kuldatíð á hálendinu stendur orkukerfi Landsvirkjunar vel og er ekki útlit fyrir takmarkanir á raforkuafhendingu á yfirstandandi vetri . Innrennsli í miðlunarlón Landsvirkjunar hefur verið í minna lagi í haust og engir vetrarblotar náð inn á hálendið það sem af er vetri . Öll miðlunarlón voru full fram yfir miðjan október en niðurdráttur verið síðan þá . Heildarstaða miðlana um áramót er ekki jafn góð og í fyrra , en svipuð og árið 2017 . Lítið innrennsli hefur verið á Þjórsársvæði og er staða Þórisvatns því ekki jafn góð og síðustu ár , en takmarkanir í flutningskerfi Landsnets torvelda Landsvirkjun að jafna stöðu miðlunarlóna milli landshluta . Truflanir vegna óveðra í desember höfðu einnig áhrif .